<classify> MATUMIZI ya gesi asilia nchini yameongezeka kutoka asilimia sita hadi kufi kia 14 mwaka huu, huku yakilengwa kufi kia asilimia 20 mwisho wa mwaka baada ya kukamilika kwa mradi ya kuunganisha gesi asilia viwandani na majumbani.Aidha, katika mwaka ujao wa fedha ambapo Shirika la Maendeleo ya Petroli Tanzania TPDC limeomba bungeni bajeti ya Sh bilioni 750, ikipitishwa wataunganisha nyumba 1,000 kwa matumizi ya gesi asilia.Hayo yamebainishwa na Kaimu Mkurugenzi Mtendaji wa TPDC, Kapulya Musomba wakati wa ziara ya Kamati ya Kudumu ya Bunge ya Uwekezaji Mitaji ilipotembelea miradi ya uwekezaji ya TPDC.Aidha alisema kuwa matumizi ya gesi asilia yatazidi kuongezeka baada ya shirika hilo kuanza kujiendesha kibiashara. Musomba alisema katika mkakati yake ya naendelea waliyojiwekea katika miradi mbalimbali kuanzia mwaka ujao wa fedha wataanza kutoa gawio serikalini ma kujiendesha kwa faida.Katika ziara hiyo wajumbe wa kamati walitembelea kituo cha gesi asilia Kinyerezi, Ubungo, Mlalakuwa, Mikocheni kwenye mradi wa kuongia gesi asilia katika kiwanda cha Cocacola na baadaye kuangalia namna nyumba 38 za wananchi zinazounganishwa gesi eneo la Mikocheni. Musomba alisema wametenga Sh bilioni 4.2 ambazo zitasaidia ujenzi wa miundombinu ya usambazaji gesi viwandani na majumbani katika mwaka huu wa fedha ambako Mikocheni nyumba 38 zimekwisha unganishiwa huku wakilenga kufikia nyumba 140.  <topic>: kitaifa 